jkorsvik/nowiki_second_scrape_merged huggingface dataset:
William Wadsworth

William Ridout Wadsworth (født 17. desember 1875, død 1971) var en canadisk roer som deltok i de olympiske leker 1904 i St. Louis.
Wadsworth vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon (styrmann). Det var kun to lag som deltok i denne klassen, og finalen ble avviklet 30. juli 1904. 


== OL-medaljer ==
1904  St. Louis -  Sølv i roing, åtter


== Referanser ==


== Eksterne lenker ==
(en) William Wadsworth – Olympics.com 
(en) William Wadsworth – Olympic.org 
(en) William Wadsworth – Olympedia 
(en) William Wadsworth – Sports-Reference (OL-resultater – arkivert) 
(en) William Wadsworth – databaseOlympics.com (arkivert) 
(en) William Wadsworth – FISA
Åstfjorden

Åstfjorden er en fjordarm av Hemnfjorden i Orkland og Hitra kommuner i Trøndelag, fjorden lå tidligere i Snillfjord kommune. Fjorden har innløp mellom Tynsøya i nord og Krombukta i sør og strekker seg 14 kilometer østover til Åstsjøen i bunnen av fjorden.Litt inn i fjorden ligger gårdsbrukene Vågan og Stolpnes. Like øst for Stolpnes snor Bustlivågen seg 6,5 kilometer nordover til Nyheim. Lenger inn i fjorden ligger grenda Mjønes på nordsiden. Innerst i fjorden åpner den seg opp og midt i denne delen ligger Storøya. Området sør for Storøya blir kalt Sagfjorden, som har en lengde på 1,8 kilometer. Innerst i fjorden ligger gården Åstsjøen. 
Fylkesvei 714 går over fjorden på en bru, Åstfjordbrua, som åpnet i februar 2021. Tidligere gikk den langs de indre delene av fjorden og på nordsiden ut til Mjønes. Langs hele sørsiden av fjorden går fylkesvei 6434.


== Referanser ==
Bjørkøyfjorden

Bjørkøyfjorden er en delfjord av Hemnfjorden i Heim og Orkland kommuner (tidligere Hemne og Snillfjord kommuner) i Trøndelag. Fjorden har innløp mellom Stokkaunbukta i øst og Innervågen i vest og strekker seg 6 kilometer sørøstover. Bjørkøyfjorden utgjør den smale delen av Hemnefjorden.De nordlige delen av fjorden er ikke utbygd. Sør i fjorden ligger Bjørkøya, som fjorden er oppkalt etter, midt i fjorden. Sør for Bjørkøya ligger Storodden med flere gårder. Tvers over fjorden for Storodden ligger Tannvikvågen. Fjorden ender sør for disse to stedene. 


== Referanser ==
Snillfjorden

Snillfjorden er en fjordarm av Hemnfjorden i Heim og Orkland kommuner i Trøndelag. Fjorden har innløp mellom Hafsno i nord og Forrahammaren i sør og strekker seg 14 kilometer østover til tettstedet og det tidligere kommunesenteret Krokstadøra i Snillfjord i bunnen av fjorden.Bygda Ytre Snillfjord ligger på sørsiden like nesten helt ytterst i fjorden. Grenda Skorilla ligger litt lenger øst, og her ender veien. Hele nordsiden av fjorden, og sørsiden innover fra Skorilla er ikke utbygget med vei. Det ligger enkelte isolerte gårdsbruk på nordsiden.


== Referanser ==
Joseph Wright

Joseph Walter Harris Wright (født 14. januar 1864, død 28. oktober 1950) var en canadisk roer som deltok i de olympiske leker 1904 i St. Louis og 1908 i London.
Wright vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.
Fire år senere, under OL 1908 i London var han med på den  canadiske åtteren som kom på tredjeplass.
Hans sønn Joseph Wright, jr vant en olympisk sølvmedalje i dobbeltsculler under OL 1928 i Amsterdam.


== OL-medaljer ==
1904  St. Louis -  Sølv i roing, åtter  Canada
1908  London -  Bronse i roing, åtter  Canada


== Referanser ==


== Eksterne lenker ==
(en) Joseph Wright – Olympedia 
(en) Joseph Wright – Sports-Reference (OL-resultater – arkivert) 
(en) Joseph Wright – databaseOlympics.com (arkivert) 
(en) Joseph Wright – Canada Sports Hall of Fame 
(en) Joseph Wright – FISA
Ronny Holmedal

Ronny Holmedal (født 13. november 1976 i Kvinnherad) er en norsk fotballtrener som er junior elite-trener for Odds Ballklubb.Han har vært assistenttrener og spillerutvikler for Skeid siden 2008.
Holmedal har gått gradene som trener i Skeid. Han startet som trener for alderbestemte lag, først som trener for gutter født 1985, så gutter født i 1987, før han tok over klubbens junior elite-lag i 2004. Han ble deretter spillerutvikler og trenerkoordinator i klubben, før han før sesongen 2008 ble assistenttrener til hovedtrener Arild Stavrum.
I 2006 takket Holmedal nei til å bli assistent for tidligere Skeid-trener Kjell Sverre Hansen Wold i Hønefoss BK.Han er utdannet cand.mag. ved Norges idrettshøgskole og arbeider som lærer ved Bjerke videregående skole, hvor han har faglig ansvar for fotball.


== Se også ==
Liste over kjente pedagoger ved Bjerke videregående skole


== Referanser ==


== Eksterne lenker ==
Skeid.no: Presentasjon av trenerteamet
Kifa-bjerke.no: kursledere ved Bjerke videregående skole
Donald MacKenzie

Donald MacKenzie (født 5. oktober 1879, død 12. november 1925) var en canadisk roer som deltok i de olympiske leker 1904 i St. Louis.
MacKenzie vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som  styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter (Canada)


== Referanser ==


== Eksterne lenker ==
(en) Donald MacKenzie – Olympics.com 
(en) Donald MacKenzie – Olympic.org 
(en) Donald MacKenzie – Olympedia 
(en) Donald MacKenzie – Sports-Reference (OL-resultater – arkivert) 
(en) Donald MacKenzie – databaseOlympics.com (arkivert) 
(en) Donald MacKenzie – FISA
Thomas Loudon

Thomas Richardson Loudon (født 1. september 1883, død 6. januar 1968) var en canadisk roer som deltok i de olympiske leker 1904 i St. Louis.
Loudon vant en olympisk sølvmedalje i roing under OL 1904 i St. Louis. Han var styrmann på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter (Canada)


== Referanser ==


== Eksterne lenker ==
(en) Thomas Loudon – Olympics.com 
(en) Thomas Loudon – Olympic.org 
(en) Thomas Loudon – Olympedia 
(en) Thomas Loudon – Sports-Reference (OL-resultater – arkivert) 
(en) Thomas Loudon – databaseOlympics.com (arkivert) 
(en) Thomas Loudon – FISA
Karlsøyfjorden

Karlsøyfjorden er navnet på to fjorder i Norge: 

Karlsøyfjorden (Bodø) – en fjord i Bodø kommune i Nordland.
Karlsøyfjorden (Molde) – en arm av Romsdalsfjorden i Molde kommune i Møre og Romsdal.
Karlsøyfjorden (Molde)

Karlsøyfjorden er en fjordarm av Romsdalsfjorden i Molde kommune i Romsdal. Fjorden har innløp mellom Kvalen på Sekken i sør og Fårøya i nord og strekker seg 12 kilometer mot øst til Røvik. Fjorden ligger på nordsiden av øya Sekken og sør for øyene som skiller fjorden fra Moldefjorden og Fannefjorden i nord.En annen øy på nordsiden av fjorden er Bolsøya og Bolsøysundet går mellom øya og fastlandet. Bolsøybrua krysser sundet via fylkesvei 64, som går langs de indre delene av fjorden. Innerst i fjorden ligger bygda Røvik.


== Referanser ==
Balhae

Balhae, også kalt Bohai (kinesisk: 渤海, pinyin: Bóhǎi, hangul: 발해, hanja: 渤海), var et koreansk kongerike i det sørøstlige Mandsjuria og den nordlige delen av dagens Nord-Korea. Det eksisterte fra 696 til 926 og rådde over et byråkrati av kinesisk type og hadde angivelig fem store hovedsteder. Forskningen vedrørende Balhae er ennå i startfasen. 

Riket Balhae ble grunnlagt i 696 av Dae Jo-yeong (pinyin: Dà Zuòróng), en tidligere Goguryeo-general. Da mongolene angrep Tang-Kinas grenser og isolerte den lokale Tang-forvaltningen, gjorde han opprør og flyktet med sitt folk til elva Sungari i dagens Jilin, hvor han utnevnte seg selv til konge. I 712 ble kongeriket anerkjent av Tang-Kina, og for sikkerhets skyld erklærte Dae Jo-yeong seg også som gök-tyrkisk vasall. 
Dae Jo-yeong døde i 719 og ble etterfulgt av sin sønn Dae Muye (død 737), som ga seg selv tittel som hersker. Under hans styre kom det til strid mellom pro- og antikinesiske fraksjoner ved hoffet. Hans bror Dae Munye gjorde opprør, og det fulgte en krig med Kina, hvor kong Dae Muye i 732 sågar sendte en flåte mot Shandong. Først i 735 ble de igjen enige.
Den tredje kongen, Dae Heum-mu (død 793) regjerte i 57 år. Under hans styre ble kinesisk lingua franca i Balhae. Han kopierte Tang-Kinas institusjoner og litteratur, og betalte formell tributt til Kina. Hans ambassadører var alltid til stede ved nyttårsfeiringen ved Tang-hoffet. Balhae-rikets grenser ble utvidet til elva Amur og Liaodong-halvøya. 
Balhae ble i 926 erobret av de nærliggende Kitan-mongolene. Innbyggerne hadde dog helt til 1400-tallet en spesiell status, men mange av koreanerne vendte tilbake til Korea og det nye Goryeo-riket.


== Eksterne lenker ==
(en) Balhae – kategori av bilder, video eller lyd på Commons 
Han Giu-cheol: History of the Balhae Kingdom (Korea Herald 11. mars 2004  / Kyungsung University)
Han Giu-cheol: Who is the tribe of Malgal (Mohe)?, Kyungsung University
Dan Andersson-prisen

Dan Andersson-prisen (Svensk tittel: Dan Andersson-priset), innstiftet i 1963, er en litterær pris på SEK 20 000 i (2008) som årlig deles ut av Dan Andersson-sällskapet.


== Liste over prismottakere ==


== Referanser ==
Tresfjorden

Tresfjorden er en fjordarm av Storfjorden i Vestnes kommune i Romsdal. Fjorden strekker seg 12-15 kilometer sørover til Sylte/Tresfjord i bunnen av fjorden. Fjorden har innløp mellom tettstedet Vestnes i vest og Lægerbukta ved Vike eller Gjermundnes i øst. Halvveis inn i fjorden ligger industriområdet Skorgeneset på vestsiden. Ytterst er fjorden minst 160 meter dyp, innenfor er den mye grunner og flere grunne banker. Mellom Vestnes og Helland går den grunne og 4 km lange Flatevågen inn fra Vestnesstrømmen som har sterk tidevannsstrøm. Vestnesstrømmen hadde stor forekomst av østers som lett kunne høstes ved fjære sjø. Straumsbrua (Vestnes) og E39 krysser strømmen. Den marine grense er på omkring 90 meter ved Tresfjorden. Det er bebyggelse rundt mesteparten av fjorden. Gjermundnes antas å ha svært gammel bosetning.E136 går langs hele østsiden og utover vestsiden til Skorgeneset. Fra der følger E39 samme trasé videre nordover. I 2014 sto Tresfjordbrua, som krysser fjorden, klar. E136 gikk tidligere rundt hele fjorden og ble 12 kilometer kortere da brua åpnet. Fjordbunnen på stedet består hovedsakelig av hard morene med store steiner samt noe fjell. Brua danner en slak U-kurve over fjorden fordi den følger en grunne (en fjordterskel) av fast fjell og morene. Fyllingen utenfor Vike kirke går på en grunne som er 5-10 meter dype et stykke ut i fjorden.I 1862 fikk Henrik Ibsen stipend for å reise rundt i Norge og samle sagn og viser. Han besøkte blant annet Sunnmøre og Romsdal før han returnerte til Christiania. Han tegnet blant annet Tresfjorden med fjellene rundt fra utsikt på broen ved Vestnes. Ibsen beskrev den vidunderlige utsikt som åpnet seg da han kom vandrende ned fra Ørskogfjellet og Tresfjorden åpnet seg til høyre og Romsdalsfjorden til venstre.


== Referanser ==
Olle Svensson

Olle Svensson (født 1904 i Gustafsfors, Hällbo i Hälsingland, død 1972) var en svensk forfatter.


== Bibliografi ==
Kvarlåtenskap  1974
Sena sagor  1967
Dikter i urval  1963
Skallgångshöst  1961
Den barmhärtige samariten  1957
Nedanför flod och fall  1954
Arcanum  1950
Om hösten  1948
Primitiv drömkonst  1943
Spår och spillror  1937
Som mitt liv 1934


== Priser og utmerkelser ==
Ferlinprisen 1967
Dan Andersson-prisen 1964
Tidningen VI:s litteraturpris 1962
Landsbygdens författarstipendium 1959
Constance Titus

Constance Sutton Titus (født 14. august 1873, død 24. august 1967) var en amerikansk roer som deltok i de olympiske leker 1904 i St. Louis.
Titus vant en olympisk bronsemedalje i roing under OL 1904 i St. Louis. Han kom på tredjeplass i singelsculler bak sine landsmenn Frank Greer og James Juvenal.


== OL-medaljer ==
1904  St. Louis -  Bronse i roing, singelsculler


== Referanser ==


== Eksterne lenker ==
(en) Constance Titus – Olympics.com 
(en) Constance Titus – Olympic.org 
(en) Constance Titus – Olympedia 
(en) Constance Titus – Sports-Reference (OL-resultater – arkivert) 
(en) Constance Titus – databaseOlympics.com (arkivert) 
(en) Constance Titus – FISA
James McLoughlin

James «Jamie» McLoughlin (født 21. august 1878, død desember 1962) var en amerikansk roer som deltok i de olympiske leker 1904 i St. Louis.
McLoughlin vant en olympisk sølvmedalje i roing under OL 1904 i St. Louis. Han kom på andreplass i dobbeltsculler sammen med John Hoben, bak de olympiske mesterne John Mulcahy og William Varley.


== OL-medaljer ==
1904  St. Louis -  Sølv i roing, dobbeltsculler


== Referanser ==


== Eksterne lenker ==
(en) James McLoughlin – Olympedia 
(en) James McLoughlin – Sports-Reference (OL-resultater – arkivert) 
(en) James McLoughlin – databaseOlympics.com (arkivert) 
(en) James McLoughlin – FISA
John Hoben

John Grey Hoben (født 1884, død 5. juli 1915) var en amerikansk roer som deltok i de olympiske leker 1904 i St. Louis.
Hoben vant en olympisk sølvmedalje i roing under OL 1904 i St. Louis. Han kom på andreplass i dobbeltsculler sammen med James McLoughlin, bak de olympiske mesterne John Mulcahy og William Varley.


== OL-medaljer ==
1904  St. Louis -  Sølv i roing, dobbeltsculler


== Referanser ==


== Eksterne lenker ==
(en) John Hoben – Olympedia 
(en) John Hoben – Sports-Reference (OL-resultater – arkivert) 
(en) John Hoben – databaseOlympics.com (arkivert) 
(en) John Hoben – FISA
Gursken

Gursken er en arm av Sandsfjorden på sørvestsida av Gurskøya i Sande kommune i Møre og Romsdal. Fjorden er smal, fra 300 til 1100 meter og strekker seg 6,5 kilometer sørøstover.Fjorden har et største dyp på 51 meter. 
Gursken ligger på nordsida av Nupeneset og Nupen. Rundt mesteparten av fjorden ligger bosetninger i form av gårdsbruk og mindre bygder. 


== Referanser ==
Ferrybox

Ferrybox er et prosjekt som bruker ferjer til å samle inn data om vannkvalitet. Prosjektet er bygget opp av NIVA og omfatter skip fra Fjordline, Hurtigruten, Smyril Line, DFDS-Lys Line, Norbjørn og Color Line. I tillegg samarbeider NIVA med Havforskningsinstituttet og Norsk romsenter. Man samarbeider også med et tysk forskningssenter, noe som har gjort det til et EU-prosjekt.
Sensorer ombord i sju rutegående skip registrerer automatisk temperatur og saltinnhold i vannet. Det tas også vannprøver til analyse. Data overføres fra skipene via satellitt til forskerne, som med systemet får oppdaterte data fra Skagerrak, Kattegat, Nordsjøen og Barentshavet. Ved å benytte ruteskip, kan man få lange måleserier, noe som gir mulighet til å overvåke situasjonen over tid. Dermed kan man finne ut om algeoppblomstring, lavt oksygeninnhold eller oljeutslipp. Prosjektet har vært så vellykket at man har utviklet sensorer for å måle radioaktivitet, karbondioksid og miljøgifter.
Opplysningene blir kombinert med opplysninger fra satellittbilder. 


== Kilder ==
Ole Magnus Rapp: Blir forskerferger Artikkel i Aftenposten 17. november 2008 side 4.


== Eksterne lenker ==
Ferrybox sin hjemmeside
William Hogenson

William «Bill» P. Hogenson (født 26. oktober 1884, død 14. oktober 1965) var en amerikansk friidrettsutøver som deltok i de olympiske leker 1904 i St. Louis.
Hogenson vant en olympisk sølvmedalje i friidrett under OL 1904 i St. Louis. Han kom på andreplass på 60 meter bak sin landsmann Archie Hahn. Han fikk også to bronsemedaljer på 100- og 200 meter.


== OL-medaljer ==
1904  St. Louis -  Sølv i friidrett, 60 meter  USA
1904  St. Louis -  Bronse i friidrett, 100 meter  USA
1904  St. Louis -  Bronse i friidrett, 200 meter  USA


== Eksterne lenker ==
(en) William Hogenson – Olympedia 
(en) William Hogenson – Sports-Reference (OL-resultater – arkivert) 
(en) William Hogenson – databaseOlympics.com (arkivert) 
(en) William Hogenson – Track and Field Statistics
Chris Mulkey

Chris Mulkey (født 1948) er en amerikansk skuespiller kjent fra tv-serien Twin Peaks.
Mulkey har hatt få fremtredener roller, men har i løpet av karrieren medvirket i over 260 film- og TV-produksjoner.


== Karriere ==
Mulkey filmdebuterte i 1976 med hovedrollen i de to relativt ukjente lavbudsjettfilmene Deadbeat og Loose Ends. Året etter hadde han to gjesteopptredener i den amerikanske krimserien Baretta. Han har etter det hatt et uttall biroller på film og gjesteopptredener i diverse TV-serier. I 1982 spilte han rollen som en av sheriff Teasles menn (Brian Dennehy) i den kjente actionfilmen First Blood, med Sylvester Stallone i hovedrollen. Resten av 1980-tallet fulgte en rekke biroller på film og TV, deriblant i filmer som 48 timer (1982), Dreamscape (1984), Runaway (1984) og The Hidden (1987), samt gjesteopptredener i TV-serier som T.J. Hooker, Remington Steele, Magnum, P.I. og Matlock.
Mulkeys karriere fikk en oppsving i 1990 da han spilte rollen som den forbryterske og utspekulerte Hank Jennings i tv-serien Twin Peaks. 
Han har siden hatt få sentrale roller, men en kan nevne filmtitler som Ghost in the Machine (1993), The Fan (1996), Mysterious Skin (2004) Cloverfield (2008), The Purge (2013) og Gotti (2018).
Hans TV-opptredener har for det meste dreid seg om gjesteroller, men han hadde i perioden 1993–1994 en fast rolle i den heller mislykkede serien Bakersfield P.D., og i perioden 1998–2002 noen opptredener som Colliar Sims i den langt mer vellykkede dramaserien Any Day Now. I tillegg til dette hadde han i 2007 flere opptredener som Coach i den prisbelønnede dramaserien Friday Night Lights. Han har videre hatt gjesteopptredener i serier som blant annet Murder, She Wrote (1990 & 94), Walker, Texas Ranger (1997), The Outer Limits (1998), CSI: Crime Scene Investigation (2003),  CSI: Miami (2003), JAG (2003), Lost (2006), Sleeper Cell (2006), Cold Case (2007), Criminal Minds (2008), Saving Grace (2007–2008), NCIS (2008), Law & Order (2009), Boardwalk Empire (2010–2011), CSI: Cyber (2016), Chicago Justice (2017) og Animal Kingdom (2019). Han har også medvirket i flere TV-filmer, deriblant Act of Love (1980), Tricks of the Trade (1988), K-9000 (1991), Runaway Father (1991), Nowhere to Hide (1994), Texas Justice (1995), Weapons of Mass Distraction (1997), Broken Trail (2006) og Knight Rider (2008). 


== Privatliv ==
Han var gift med skuespillerinnen Karen Landry frem til hennes død i 2015. Han har to døtre med henne.


== Filmografi ==


== Referanser ==


== Eksterne lenker ==
(en) Chris Mulkey på Internet Movie Database 
(sv) Chris Mulkey i Svensk Filmdatabas 
(da) Chris Mulkey på Scope 
(fr) Chris Mulkey på Allociné 
(en) Chris Mulkey på AllMovie 
(en) Chris Mulkey hos Rotten Tomatoes 
(en) Chris Mulkey hos The Movie Database 
(en) Chris Mulkey hos Behind The Voice Actors
Fay Moulton

Fay Moulton (født 7. april 1876 i Marion County i Kansas, død 18. februar 1945 i Kansas City i Missouri) var en amerikansk friidrettsutøver som deltok i de olympiske leker 1904 i St. Louis.
Moulton vant en olympisk bronsemedalje i friidrett under OL 1904 i St. Louis. Han kom på tredjeplass på 60 meter bak sine landsmenn Archie Hahn og William Hogenson alle tre fikk tiden 7,2. Han kom på fjerdeplass på 100 meter.
Moulton deltok også under Ekstralekene 1906 i Athen, han kom på andreplass på 100 meter bak sin landsmann Archie Hahn.


== OL-medaljer ==
1904  St. Louis -  Bronse i friidrett, 60 meter  USA
(1906  Athen -  Sølv i friidrett, 100 meter)


== Referanser ==


== Eksterne lenker ==
(en) Fay Moulton – Olympedia 
(en) Fay Moulton – Sports-Reference (OL-resultater – arkivert) 
(en) Fay Moulton – Track and Field Statistics
Frank Waller

Frank Laird Waller (født 24. juni 1884, død 29. november 1941) var en amerikansk friidrettsutøver som deltok i de olympiske leker 1904 i St. Louis.
Waller vant to olympiske sølvmedaljer i friidrett under OL 1904 i St. Louis. Han kom på andreplass både på 400 meter og 400 meter hekk begge gangene bak sin landsmann Harry Hillman.


== OL-medaljer ==
1904  St. Louis -  Sølv i friidrett, 400 meter  USA
1904  St. Louis -  Sølv i friidrett, 400 meter hekk  USA


== Referanser ==


== Eksterne lenker ==
(en) Frank Waller – Olympedia 
(en) Frank Waller – Sports-Reference (OL-resultater – arkivert) 
(en) Frank Waller – databaseOlympics.com (arkivert)
Streisand-effekten

Streisand-effekten er et internettfenomen som går ut på at forsøk på å sensurere eller fjerne informasjon i stedet fører til massiv oppmerksomhet rundt denne informasjonen. Fenomenet har navn etter skuespilleren Barbra Streisand, som i 2003 saksøkte kunstfotografen Kenneth Adelman og Pictopia.com for 50 millioner USD fordi Adelman under en dokumentasjon av kystlinjen i California, bestående av 12 000 fotografier, også hadde tatt et luftfoto hvor huset hennes var med. Adelman hevdet at han hadde fotografert kystlinjen for å dokumentere kysterosjon, som del av California Coastal Records Project. Streisands søksmål ble avvist, men saken førte til at bildet av huset hennes ble massivt spredt på internett.I november 2008 ble skuespiller Gørild Mauseth rammet av denne effekten. Hun gikk til sak mot NRK etter at kulturmagasinet Store studio viste en nakenscene med henne fra filmen Brent av frost. Saken fikk stor mediedekning, og nakenbilder av Mauseth ble spredd på diverse pornografiske nettsteder. Mauseth fikk i 2010 medhold av Høyesterett i at NRK ikke hadde rett til å vise bildene av henne naken uten hennes tillatelse.I 2012 ble nettverksselskapet MXI Corp. utsatt for Streisand-effekten da de forsøkte å true en blogger til å fjerne kritisk omtale av selskapet og sjokoladen Xocai. Truslene førte til at artiklene ble spredt i mange nye kanaler, og saken fikk bred omtale i media. På kort tid kollapset selskapets nettverk i Norge.Den tyske politikeren Lutz Heilmann opplevde også noe av det samme da han krevde og fikk det tyske nettstedet til Wikipedia stengt i november 2008 fordi leksikonets informasjon om ham var feilaktig. Saken førte til massiv økning i pengegaver til Wikipedia, og etter tre dager trakk han kravet tilbake.


== Referanser ==
Herman Groman

Herman Charles Groman (født 18. august 1882, død 23. juli 1954) var en amerikansk friidrettsutøver som deltok i de olympiske leker 1904 i St. Louis.
Groman vant en olympisk bronsemedalje i friidrett under OL 1904 i St. Louis. Han kom på tredjeplass på 400 meter bak sine landsmenn Harry Hillman og Frank Waller


== OL-medaljer ==
1904  St. Louis -  Bronse i friidrett, 400 meter  USA


== Eksterne lenker ==
(en) Herman Groman – Olympics.com 
(en) Herman Groman – Olympic.org 
(en) Herman Groman – Olympedia 
(en) Herman Groman – Sports-Reference (OL-resultater – arkivert) 
(en) Herman Groman – Track and Field Statistics